da en da nl ca da da de es da da da da da da da da da en fr de en da da da de da da da da da da da da da da da da da nl da en da da es nl da
F&P: Aftale om vinterhjælp gavner både elkunderne og pensionsopsparerne | Forsikring & Pension
23.9.2022 10:06:54 CEST | Forsikring & Pension
Regeringen har indgået en politisk aftale med Venstre, SF, Radikale Venstre, Enhedslisten, Konservative, Danmarksdemokraterne, Alternativet og Moderaterne om bl.a. at sænke elafgifterne og på den måde give en håndsrækning til de mange danskere, der er hårdt økonomisk ramt af inflation og stigende energipriser. F&P glæder sig over aftalen, der bl.a. er finansieret ved at hæve grænsen for, hvor meget alle danskere årligt kan indbetale til aldersopsparing – også kaldet det lave loft - allerede fra 1. januar 2023. Samtidig øges perioden med det høje loft fra fem til syv år før folkepensionsalderen, så det bedre kan betale sig at spare op til pension i de sidste år på arbejdsmarkedet. Det er en vigtig og god forbedring af mulighederne for at spare op til pension.
- De tårnhøje elregninger skaber en stor utryghed hos danskerne om deres økonomi, så det er positivt, at et bredt flertal kommer med en hjælpende hånd. Aftalen viser, hvordan pensionssystemet også her kan være med til at løse en stor samfundsudfordring i en svær tid. De forbedringer, som Folketinget gennemfører ved at udvide perioden med høj indbetaling før pensionsalderen, vil gavne rigtig mange pensionsopsparere, siger adm. direktør Kent Damsgaard, F&P.
Han vurderer samtidig, at en hurtig udrulning af aldersopsparingen kræver, at politikerne og myndigheder hurtigst muligt får løst udestående knaster med modregning i offentlige ydelser.
- For at det for alvor bliver attraktivt for danskerne at spare op gennem aldersopsparing, så kræver det, at knasterne med modregning for en række offentlige ydelser hurtigst muligt bliver fjernet, så det altid kan betale sig at spare op gennem en aldersopsparing, siger Kent Damsgaard.
F&P peger samtidig på, at politikerne skal sikre en god balance mellem fradragsbaserede opsparinger og aldersopsparing. Derfor bør partierne som et naturligt næste skridt tage fat på Pensionskommissionens anbefalinger om at hæve skattefradragene for de ordninger.
- Fradragsberettigede pensionsordninger er det helt centrale element i det danske pensionssystem, og derfor har Pensionskommissionen også foreslået et højere skattefradrag for de ordninger. Det vil være oplagt for politikerne at tage fat på den opgave i forlængelse af aftalen her, siger Kent Damsgaard.
Ifølge Kent Damsgaard vil der være forskelle mellem pensionsselskaberne på, hvor langt de er med at brede aldersopsparing ud til deres kunder.
- Det er ikke alle selskaber, der vil være klar 1. januar 2023, men branchen vil som altid gøre, hvad vi kan. Det er selvfølgelig også en beslutning, som er op til de enkelte selskaber og deres medlemmer, siger Kent Damsgaard.
Information om Forsikring & Pension
Philip Heymans Allé 1
F&P er brancheorganisation for forsikrings- og pensionsselskaberne i Danmark.
Følg pressemeddelelser fra Forsikring & Pension
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Forsikring & Pension
F&P om statsministerens tale: Stærkt samarbejde om velfærden er afgørende for Danmark4.10.2022 13:27:06 CEST | Pressemeddelelse
Statsminister Mette Frederiksen (S) taler i sin åbningstale til Folketinget om vigtigheden af stærke fællesskaber i en dybt bekymrende tid. Det vækker genklang i F&P, hvor forsikrings- og pensionsselskaberne er klar, når vi som samfund i den kommende tid sammen skal håndtere de store problemer, som Danmark og verden står over for - ikke mindst fremtidssikringen af velfærden.
F&P om 2030-plan: Danmarks problemer kan ikke løses med statskassen alene30.9.2022 09:40:09 CEST | Pressemeddelelse
Regeringens 2030-plan rummer vigtige prioriteringer af sikkerhed, klima, energi og velfærd. Men planen understreger, at råderummet i Danmarks offentlige økonomi er så begrænset, at behovet for samarbejde på tværs af den offentlige og private sektor ifølge F&P er større end måske nogensinde før.
F&P: Tiltrængt reform af arbejdsskadeområdet skal sikre kortere ventetider og en hurtigere vej tilbage i job23.9.2022 15:21:38 CEST | Pressemeddelelse
Regeringen har netop indgået en bred politisk aftale om arbejdsskadeområdet. Forsikrings- og pensionsbranchen glæder sig over aftalen, som kan sikre en hurtigere sagsbehandling og bedre fastholdelse af borgere, der bliver ramt af en ulykke.
Brevkasse: Uvildige rådgivere fra Forsikringsoplysningen gør dine læsere klogere på forsikring19.9.2022 11:48:12 CEST | Pressemeddelelse
De fleste ved, at forsikringer er gode at have, men ved dine læsere, hvad der helt præcist gælder i enkeltsager? Har de fx styr på, hvordan man kan gøre sit hus og have klar til efteråret? Hvilken forsikring der dækker skolens Ipads? Og hvem der skal betale selvrisikoen på bygningsforsikring, når man bor i en andels- eller ejerlejlighed?
Ny opgørelse: Ikast-Brande har flest indbrud i Region Midtjylland14.9.2022 07:05:48 CEST | Pressemeddelelse
Randers og Syddjurs er også hårdt plaget af indbrud. I den gode bund med færrest indbrud ligger Viborg, Skanderborg, Silkeborg og Lemvig.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022